Ќириќ во 2015 година
**Драган Ќириќ** (роден на 15 септември 1974 година) е поранешен српски професионален фудбалер кој играл како офанзивен играч за врска за клубовите на Партизан, Барселона, АЕК од Атина и Реал Ваљадолид. На меѓународен план играл за репрезентацијата на Југославија на вкупно 4 натпревари.

Клупска кариера
---------------

### Почетна кариера

Откако започнал во локалниот клуб на Срем од Јаково, роден во Белград, својот професионален развој го имал во клубот на Партизан. Во овој клуб настапувал со играчи од типот на Саво Милошевиќ и Алберт Наѓ. Овие тројца играчи биле промовирани во сениорскиот тим на Партизан во 1992-93, кога ја освоиле лигата во таа и во следните сезони под раководство на тренерот Љубиша Тумбаковиќ. Ќириќ освоил уште две национални првенства со клубот на Партизан за време на неговиот прв период во белградскиот тим. Бил капитен на тимот во сезоната 1996-97.

### Барселона

Во јули 1997 година, Ќириќ потпишал четиригодишен договор со екипата на Барселона. Во текот на неговата кариера за клубот, тој одиграл 35 натпревари во сите натпреварувања во својата дебитантска сезона. Покрај учеството во кампањата на Барселона во Лигата на шампионите 1997-1998 година тој придонел во освојувањето на тројната круна на тимот во Ла Лига, во Купот на Кралот и во Суперкупот на УЕФА. Тренерот Луис ван Гал првенствено го поставил Ќириќ да игра на десната страна од теренот, иако тоа не била неговата природна позиција. Откако го загубил своето место во составот на тимот, тој бил позајмен на грчката екипа на АЕК од Атина. Со клубот на АЕК Ќириќ го освоил Купот на Грција во фудбал. По враќањето на Камп Ноу, тој набргу и тоа во месец јули 2000 година бил продаден на шпанскиот клуб Реал Ваљадолид. 

### Враќање во Партизан

Во јуни 2004 година, Ќириќ се вратил во екипата на Партизан, потпишувајќи тригодишен договор. Под водство на тренерот Владимир Вермезовиќ, тој му помогнал на клубот да ја освои националната лига и тоа со ниту еден загубен натпревар. Тој играл во историската сезона на Партизан во Купот на УЕФА 2004-05. Таа година Партизан бил елиминиран во 16 финалето од екипата на ЦСКА Москва. По таа сезона, набрзо се пензионирал на 31-годишна возраст.

Репрезентација
--------------

Ќириќ имал вкупно 4 натпревари за репрезентацијата на Југославија. Својот прв натпревар го одиграл на 12 ноември 1995 година на пријателскиот натпревар и тоа со победа од 4:1 против Ел Салвадор, влегувајќи како замена за Дејан Петковиќ.

Административна кариера
-----------------------

Во декември 2014 година, Ќириќ бил именуван за директор за фудбал во екипата на Партизан. Тој ја напуштил функцијата неполни два месеци подоцна, наведувајќи го незадоволството од состојбата во српскиот фудбал како главна причина за неговата одлука.

Статистика во кариерата
-----------------------

### Клуб

### Меѓународна статистика

| Репрезентација | Година | Натпревари | Голови |
| --- | --- | --- | --- |
| Југославија | 1995 година | 2 | 0 |
| 1996 година | 0 | 0 |
| 1997 година | 2 | 0 |
| Вкупно | 4 | 0 |

Признанија
----------

Партизан
* Освоена е Првата лига на СР Југославија: 1992–93, 1993–94, 1995–96, 1996–97 и 2004–05
* Освоен е Купот на СР Југославија: 1993–94

Барселона
* Освоена е Ла Лига: 1997–98, 1998–99
* Освоен е Копа дел Реј (Купот на кралот): 1997-98
* Победници во Суперкуп на УЕФА: 1997 година

АЕК Атина
* Освоен е Купот на Грција: 1999-2000 година

Наводи
------

1. 1 2  Jovan Sekulić (6 November 2016). „Ćirić: Nisam bio u sukobu sa Van Galom". *Večernje novosti* (Serbian). Посетено на 20 November 2019.CS1-одржување: непрепознаен јазик (link)
2. ↑  „Radanović: Ćirić je rođen za fudbal" [Radanović: Ciric was born for football] (Serbian). 10 January 2015. Посетено на 22 November 2016.CS1-одржување: непрепознаен јазик (link)
3. ↑  „Los grandes 'pufos' de la Liga española" [The great 'flops' of the Spanish League] (Spanish). 13 August 2009. Посетено на 21 March 2017.CS1-одржување: непрепознаен јазик (link)
4. ↑  „Barcelona sell Dehu and Ciric". ESPN FC. 4 July 2000. Посетено на 22 November 2016.
5. ↑  „Ciric: "No creo que yo salvara a Moré"" [Ciric: "I do not think I was the one to save Moré"] (Spanish). 23 April 2003. Посетено на 21 March 2017.CS1-одржување: непрепознаен јазик (link)
6. ↑  „Unbeaten Partizan take title". UEFA.com. 17 May 2005. Посетено на 22 November 2016.
7. ↑  „Dragan Ćirić novi sportski direktor Partizana" [Dragan Ćirić new sporting director of Partizan] (Serbian). FK Partizan. 26 December 2014. Посетено на 22 November 2016.CS1-одржување: непрепознаен јазик (link)
8. ↑  „Izjava g. Dragana Ćirića povodom odlaska sa mesta sportskog direktora FK Partizan" [Dragan Ćirić's statement regarding departure from sporting director position at FK Partizan] (Serbian). FK Partizan. 23 February 2015. Посетено на 22 November 2016.CS1-одржување: непрепознаен јазик (link)

Надворешни врски
----------------

* Драган Ќириќ на National-Football-Teams.com